# data[].attributes.body
405 millió eurós büntetést szabtak ki, ami a GDPR hatálybalépése óta a második legmagasabb bírság. Ez összefügg azzal, hogy a fiatalkorúak személyes adatainak kezelésére magasabb mércét állítottak fel, ezért a fiatal korosztályt megcélzó szolgáltatóknak további garanciákat kell beépíteniük a gyermekek védelme érdekében

# data[].attributes.attachment_link.readable_text
Fiatalkorú felhasználók adatvédelmi jogait sértette meg Európában a Meta csoporthoz tartozó Instagram, amiért a GDPR hatálybalépése óta a második legmagasabb bírságot szabták ki rá. Az Európai Adatvédelmi Testület (European Data Protection Board, EDPB) a jogsértés jellegére, súlyosságára, valamint az általa érintettek számára tekintettel méltányosnak ítélte a 405 millió eurós büntetést.

A Deloitte Legal szakértői szerint nem ez az első eset, hogy a Meta cégcsoportba tartozó vállalkozás európai bírságot kap. Most az EDPB július 28-ai keltezésű, kötelező érvényű vitarendezési határozatát követően döntött Írország adatvédelmi hatósága (DPC) egy rekordösszegű, 405 millió eurós bírság kiszabásáról, miután az Instagram (Meta IE) nem tett eleget a GDPR átláthatóságra vonatkozó követelményének.

Mint írták, a döntést egy hivatalból indult vizsgálat előzte meg. Ebben az Instagram üzleti fiók funkcióját használó, 13 és 17 éves kor közötti fiatalok e-mail-címeinek és/vagy telefonszámainak Instagram általi nyilvános közzététele, valamint személyes Instagram-fiókjaik alapértelmezés szerinti nyilvános beállítását vették górcső alá.

Több szempontból jelentős a döntés

A vizsgálatból kiderült, hogy a helytelen gyakorlat kialakulásában szerepet játszott a felhasználók motivációja, figyelmetlensége, tájékozatlansága is: sok fiatal képzeli el influenszerként a jövőjét, ezen a területen pedig a látogatottság üzleti érték, ami kiemelten fontossá teszi a profilstatisztikákhoz való hozzáférés lehetőségét - fogalmaztak. Az ilyen kimutatások megismerését az Instagram csak akkor engedi, ha a profil üzleti célúra van állítva, amely alapértelmezetten nyilvánosan megtekinthető. Ez a fiatalkorúak védelmére vonatkozó adatvédelmi elvárásokkal nem összeegyeztethető.

A bírság összege mellett a döntés azért is jelentős, mert a hatóság a fiatalkorúak személyes adatainak kezelésére vonatkozóan magasabb mércét állított fel, ezért az ilyen korosztályt megcélzó szolgáltatóknak további garanciákat kell beépíteniük a gyermekek védelme érdekében

- magyarázza Orbán Zsombor, a Deloitte Legal technológia és adatvédelmi csoportjának vezetője.

Kiemelték: ez az EDPB első kötelező érvényű határozata, amely az uniós adatvédelmi jog egyik alapvető pillérével, az adatkezelés jogszerűségével foglalkozik. Ezalatt megállapították, hogy a cég eljárása nem felelt meg a jogalap alkalmazásához szükséges követelményeknek, és a fiatalok személyes adatainak jogalap nélkül, jogellenes kezelésére hivatkozva határozattervezetének módosítására utasította az ír hatóságot. Valamint a GDPR-adatkezelés jogszerűségére vonatkozó rendelkezéseinek megsértésére hivatkozva és tekintettel a jogsértés jellegére, súlyosságára, valamint nagyszámú érintettre, hatékony, arányos és visszatartó erejű bírság kiszabására szólította fel a DPC-t.

(Borítókép: David Paul Morris / Bloomberg / Getty Images)

# data[].attributes.attachment_link.description
Fiatalkorú felhasználók adatvédelmi jogait sértette meg Európában a Meta csoporthoz tartozó Instagram, amiért a GDPR hatálybalépése óta a második legmagasabb bírságot szabták ki rá. Az Európai Adatvédelmi Testület (European Data Protection Board, EDPB) a jogsértés jellegére, súlyosságára, valamint az általa érintettek számára tekintettel méltányosnak ítélte a 405 millió eurós büntetést.

# data[].attributes.body
Calvin Klein jobban szereti a vodkát, mint a füvet, mert a marihuánától éhes lesz, és nem akar meghízni.

# data[].attributes.attachment_link.readable_text
New York City sokszor megénekelt Bronx nevű városrészében sírt fel először az emigráns magyar zsidó apa és osztrák édesanya gyermeke, Calvin Richard Klein 1942. november 19-én. Nem biztos, hogy ez a magyar gyökereiről szól, de leánygyermekének később a Marci nevet választotta. Amikor elérte azt az életkort, melyben komolyan fontolgatni szokás, mi lesz vele, ha tényleg nagy lesz, már meglehetősen egyértelművé vált, hogy az emberi testet eltakaró, ezáltal az közönségesnél jóval vonzóbbá varázsoló holmik világa érdekli leginkább.

Mielőtt rájött volna, hogy a legjobb, ha saját feje után megy, eltöltött néhány évet a divattervezést is oktató New York-i Fashion Institute of Technology nevű főiskolán, majd nekilátott, hogy a mindent virágokkal borító, batikolt inges hippi korszakban normális ruhákkal lepje meg Woody Allen kedvenc városának néhány butikját. Huszonhat éves korában indította el saját vállalkozását Barry Schwartzcal, amely igen rövid idő alatt elkezdte ontani a milliókat.

Sikereit egyebek között annak köszönhette, hogy kényelmes, jól hordható, de stílusos ruhákat tervezett, melyek nem voltak olcsók, kifejezetten elegáns daraboknak számítottak, de kerültek mindenféle tervezői extremitást.

A cég helyzetét végleg stabilizálta egy, a mostaninál jóval megengedőbb közfelfogás szerint is botrányos ötlete, amikor az akkor 15 éves Brooke Shields fotóival tették még népszerűbbé a cég farmereit. Ezt a kék vászonból készült ruházati cikket persze csak magyarul hívják farmernek, a legtöbb helyen jeans a neve, mindenesetre Brooke Shields provokatív, ám épp ezért sikeres modellnek bizonyult.

Hasonlóan emblematikusnak bizonyult, az a szintén erős szexuális töltetű reklámkampányuk is, melynek során a cég férfiaknak szánt alsóneműit egy bizonyos Mark Wahlberg nevű, kifejezetten vonzó külsejű és már nem is teljesen ismeretlen fiatalemberrel, valamit az akkor szintén határozottan fiatalkorú Kate Moss kettősével népszerűsítették.

Tigriscsapda

Mivel a testünk kiváltotta élményeket nemcsak az azt eltakarók ruhák, hanem a körülötte lengő szagok, ideális esetben az illatok is meghatározzák, logikus, hogy Klein úr a parfümök iránt is komoly személyes és üzleti érdeklődést tanúsít.

Első, mára már kultikussá vált illatkreációjának az Obsession - Megszállottság nevet választotta. Innen már csak egy lépés a végtelen, ami időben sem behatárolt, piacra dobták hát az Eternity - Örökkévalóság nevű illatkreációt, melynek azóta 17 különböző változata jelent meg.

Ehhez hasonló népszerűségi ívet futott be a cég mámoros jókedvet ígérő Euphoria fantázianevű termékkollekciója is, de az Obsession sem vált idejétmúlttá. Olyannyira nem, hogy nemrég egy indiai emberevő tigrist is ezzel az illattal próbáltak lépre csalni a vadászok. Mint erről az Index is beszámolt a hatéves nőstény tigris 13 emberrel végzett Pandharkawada város vonzáskörzetében, és két éven át sikeresen elkerülte, hogy csapdába ejtsék.

Sunil Limaye, az indiai vadvédelmi hatóság tisztviselőjének tudomására jutott, hogy a

Az ötlet nem légből kapott, hiszen a CK Obsession egyik összetevője egy feromon, amit a cibetmacska illatmirigyeiből vonnak ki.

Öreg vadász nem vén vadász

Ami a vadászatot illeti, ő maga a békésebb módozatokat kedveli. Nem is olyan régen például az a hír járta be a világsajtót, hogy épp élelmiszerre vadászik. Mindez kevésbé szenzációhajhász formában annyit tesz, hogy ebédelni indult, ami attól vált érdekessé, hogy ezt hetvenkilenc éves korában tette, 34 éves modell barátja, Kevin Baker kíséretében, és épp arra járt egy lesifotós.

Ami egyéb magánéleti titkait illeti, az egészen biztos, mert az üzleti élettől több mint húsz éve visszavonult, egyebekben még aktív sztár maga mondta: jobban szereti a vodkát, mint a füvet, mert a marihuanától éhes lesz, és nem akar meghízni.

(Borítókép: Calvin Klein 2016 márciusában. Fotó: Abhijit Bhatlekar / Mint / Getty Images Hungary)

Kövesse az Indexet Facebookon is!
Követem!

# data[].attributes.attachment_link.title
A nyolcvanéves Calvin Klein nem szereti a füvet, mert hizlal

# data[].attributes.attachment_link.description
New York City sokszor megénekelt Bronx nevű városrészében sírt fel először az emigráns magyar zsidó apa és osztrák édesanya gyermeke, Calvin Richard Klein 1942. november 19-én. Nem biztos, hogy ez a magyar gyökereiről szól, de leánygyermekének később a Marci nevet választotta.